147. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ,ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΏΝ Αριθ.ΔΙΑΔΠ/Α6/12141 της 29 Μαΐου-16 Ιουν.1998 (ΦΕΚ  Β΄607) Κατάργηση δικαιολογητικών για τη χορήγηση άδειας κυκλοφορίας οχημάτων και έκδοση άδειας οδηγού αυτοκινήτων. Εχοντας υπόψη:  1. Τις διατάξεις:  α) Της παρ. 1 του άρθρου 11 του Π.Δ. 669/81(ΦΕΚ Α' 169).  β) Του άρθρου 20 του Ν. 2367/53 (ΦΕΚ Α' 82). γ) Της περ. β' της παρ. 4του άρθρου 108 του Π.Δ. 92/94 (ΦΕΚ 69Α') "Κωδικοποίηση σε ενιαίο κείμενο των διατάξεων της νομοθεσίας για την εκλογή βουλευτών" με το οποίο κωδικοποιήθηκαν οι διατάξεις του Ν.Δ. 353/93 και του Ν. 2196/94.  δ) Τις διατάξεις της παρ.13 του άρθρου 25 Ν. 2539/97 (ΦΕΚ Α' 244).  ε) Του Π.Δ.155/96 (ΦΕΚ Α' 115).  στ) Της περ.γ της παρ. 1 του άρθρου 1 του Ν. 383/1976 (ΦΕΚ Α' 182).  ζ) Του άρθρου 2 περ. β' του κεφαλαίου Γ' και του α' εδαφίου του άρθρου 13 του κεφαλαίου Ε' της κανονιστικής απόφασης Α2/29542/5347/1991(ΦΕΚ Β' 707).  η) Της κανονιστικής απόφασης 2048300/6844/11/0016/90 (ΦΕΚ Β' 508) του Υπουργού Οικονομικών.  θ) Της παρ. 1 του άρθρου 8 του Ν.1599/1986 (ΦΕΚ Α' 75).  ι) Του άρθρου 3 της αριθμ. ΔΙΔΚ/Φ.1/20199/5.9.97 απόφασης του Πρωθυπουργού και του Υπουργού ΥΠΕΣΔΔΑ (ΦΕΚ 801 τ.Β').  ια) Την αριθμ. 1107147/1239/0006Α/4.10.96 κοινή απόφαση του Πρωθυπουργού και του Υπουργού Οικονομικών "Ανάθεση αρμοδιοτήτων Υπουργού Οικονομικών στους Υφυπουργούς Οικονομικών" (Β' 922).  ιβ) Την 8301/18.9.1997 απόφαση του Πρωθυπουργού και του Υπουργού Μεταφορών και Επικοινωνιών "Ανάθεση αρμοδιοτήτων στον Υφυπουργό Μεταφορών και Επικοινωνιών" (839 Β').  2. Τις προτάσεις των Υπουργείων Οικονομικών, Εργασίας και Κοινωνικών Ασφαλίσεων, Μεταφορών και Επικοινωνιών και της Νομαρχιακής Αυτοδιοίκησης Αθηνών (Νομαρχιακής Επιτροπής Δικτύων Εξυπηρετήσεων).  3. Την ανάγκη βελτίωσης των παρεχομένων υπηρεσιών προς τον πολίτη στον τομέα Μεταφορών Επικοινωνιών των αρμοδιοτήτων των Νομαρχιακών Αυτοδιοικήσεων.  4. Το γεγονός ότι από την έκδοση της απόφασης αυτής δεν προκαλείται δαπάνη εις βάρος του Κρατικού Προϋπολογισμού, αποφασίζουμε: Καταργούνται τα παρακάτω δικαιολογητικά που υποβάλλονται κατά τη χορήγηση άδειας κυκλοφορίας οχημάτων, τεχνικό έλεγχο οχημάτων και έκδοση άδειας οδηγού αυτοκινήτου, ως ακολούθως: 1. Για τη χορήγηση άδειας κυκλοφορίας οχημάτων: α) Η βεβαίωση τελών κυκλοφορίας επιβατικών αυτοκινήτων ιδιωτικής και δημόσιας χρήσης σε περίπτωση αλλαγής κυρίων χαρακτηριστικών αυτών (αλλαγή πλαισίου, κινητήρα και αμαξώματος) του άρθρου 20 Ν. 2367/53 (Φ. 82Α/53).  β) Η επίδειξη ή προσκόμιση εκλογικού βιβλιαρίου ή βεβαίωση περί κατάθεσης δικαιολογητικών για την έκδοση εκλογικού βιβλιαρίου ή υπεύθυνη δήλωση του ενδιαφερόμενου ότι ψήφισε κατά τις τελευταίες βουλευτικές εκλογές για την έκδοση άδειας κυκλοφορίας αυτοκινήτου (παρ.β, περ. 4 άρθρου 10, Π.Δ. 92/94 Φ. 69Α) ή μοτοσικλέτας. γ) Το επικυρωμένο φωτοαντίγραφο άδειας άσκησης επαγγέλματος όπου αυτή απαιτείται για χορήγηση άδειας κυκλοφορίας φορτηγού αυτοκινήτου ιδιωτικής χρήσης (ΦΙΧ) (απόφαση αριθ. Α2/29542/5347/91, Φ.707/Β/91).  δ) Η υπεύθυνη δήλωση του άρθρου 8 του Ν. 1599/86 του ενδιαφερόμενου κατόχου επιβατικού δημόσιας χρήσης (ΕΔΧ) αυτοκινήτου, για την καλή λειτουργία του μετρητή - ταξιμέτρου του (απόφαση αριθ. ΣΤ 6768/72 Φ.263 Β). ε) Η υπεύθυνη δήλωση του άρθρου 8 του Ν. 1599/86 του ενδιαφερόμενου κατόχου λεωφορείου ή φορτηγού αυτοκινήτου για την καλή λειτουργία του ταχογράφου του (απόφαση αριθ. ΣΤ 6768/72 Φ.263 Β). 2. Για την έκδοση άδειας ικανότητας οδηγού αυτοκινήτου ή μοτοσικλέττας:  α) Η προσκόμιση ή επίδειξη απολυτηρίου στρατού ή πιστοποιητικού στρατολογικής κατάστασης τύπου Α (Π.Δ. 155/96 φ.115Α). (Μετά τη σελ. 220,8608) Σελ. 220,8609 Τεύχος -Σελ.  Αδειες οδηγών αυτοκινήτων 21.Ε.β.147 β) Η επίδειξη ή προσκόμιση εκλογικού βιβλιαρίου ή βεβαίωση περί κατάθεσης δικαιολογητικών για την έκδοση εκλογικού βιβλιαρίου ή υπεύθυνη δήλωση του ενδιαφερόμενου ότι ψήφισε κατά τις τελευταίες βουλευτικές εκλογές (περ. β, παρ. 4, άρθρο 108, Π.Δ. 92/94 φ. 69Α). 3. Για τον τεχνικό έλεγχο οχημάτων: α) Η υπεύθυνη δήλωση του άρθρου 8 του Ν. 1599/86 του ενδιαφερόμενου κατόχου επιβατικού δημόσιας χρήσης (ΕΔΧ) αυτοκινήτου για την καλή λειτουργία του μετρητή ταξιμέτρου του (απόφαση αριθ. ΣΤ 6768/72 Φ.263 Β). β) Η υπεύθυνη δήλωση του άρθρου 8 του Ν.1599/86 του ενδιαφερόμενου κατόχου λεωφορείου ή φορτηγού αυτοκινήτου για την καλή λειτουργία του ταχογράφου του (απόφαση αριθ. ΣΤ 6768/72 φ.263 Β) . 